text: ANG konseho sa syudad ubos ni Bise Mayor Bebot Rodriguez naninguha nga mapatuman ang lakang ug programa nga magdala og dugang kalamboan sa pagdumala sa trapiko sa dakbayan.
  Sa sesyon niadtong Lunes nga gidumala ni Presiding Officer Protempore Konsehal Edgar Cabanlas, hiniusang gipasaka ang resolosyon nga naghangyo ni USTP president Dr. Ambrosio Cultura II pagtudlo sa Center for Artificial Intelligence sa tunghaan pagpahigayon og pagtuon nga gipangulohan og “Autonomous Adaptive Traffic Monitoring and Management System in the City of Cagayan de Oro”.
  Si Konsehal Ian Mark Nacaya, chairman sa komite sa planning, research and innovation ug nangamahan sa gipasakang resolosyon, malaumon nga ang ipahigayong pagtuon makatabang nga masolosyonan ang problema sa dagan sa trapiko dinhi sa dakbayan.
text: #000004